Kwalata-grondbesetting: Motoriste versoek om pad te vermy | Maroela Media
Prokureur Awie Moolman, wat optree namens die eienaars van die Kwalata-wildreservaat, het aan Maroela Media gesê volgens die tussentydse bevel word die onregmatige besetters verbied om die grensdrade te beskadig en of te verwyder. "Die besetters word ook verbied om die eiendom as sodanig te betree. Die balju van die hoë hof is ook gelas om met behulp van die lede van die Suid-Afrikaanse Polisiediens en die metropolisie die besetters van die grond te verwyder sou hulle nie hulle samewerking verleen nie," het Moolman gesê.
Riaan Olivier, hoof van die plaaslike gemeenskapspolisiëringforum (GPF), het Saterdagoggend aan Maroela Media gesê die besetters het egter, ten spyte van die hofbevel, gisteraand mure afgebreek en ongeveer 2 km van die heining platgetrap. "Hulle het boonop ongeveer 200 meter se heining gesteel – daar is nie meer enige pale of drade nie."
Volgens Olivier het die persone ook in groepe opgedeel en motoriste op die Rust de Winter-pad aangeval. "Die betoging het na die N1-snelweg oorgespoel en hulle het omstreeks 01:00 die pad met klippe en brandende bande versper. Die polisie het omstreeks 02:00 orde gehandhaaf en die betogers het verdaag."
Hy het gesê die paaie is intussen skoongemaak en die paaie is oop, maar hy versoek motoriste om nie van die Rust de Winter-pad gebruik te maak nie. "Sodra die betogings weer opvlam, kan motoriste weer moontlik aangeval word en dit wil ook voorkom of daar kalmte heers wanneer daar nie 'toeskouers' is nie."
Reservaat nie meer beveilig nie
Olivier het bygevoeg die besetters het gister ook gepoog om ongeveer 20 erwe binne die reservaat uit te sit.
"Ons is 'n groot vyf-wildreservaat en die grens is nou nie meer beveilig nie. Ons kan nie verantwoordelikheid aanvaar indien ons diere nou uit die reservaat beweeg nie. Dieselfde persone wat die heining afgebreek het, is nou blootgestel aan moontlike aanvalle van die diere," het hy gewaarsku. "Ons kan nie aanspreeklikheid aanvaar indien enigiemand deur 'n wilde dier aangeval word nie, omdat ons alles in ons vermoë gedoen het om die heining te beveilig."
Hy het gesê die polisie het vroeër nie ag geslaan op waarskuwings dat daar onwettige optrede dreig in die gebied nie. "Die polisie moes twee dae gelede al opgetree het en die mense verwyder het."
Volgens Olivier het die reservaat reeds minstens R500 000 se skade gely weens die heining wat afgebreek is. "Ons kan nie self die kostes dra en die heining herstel, as dit net weer afgebreek gaan word nie. Ons versoek die regering om die kostes te dra van die heining, omdat ons die polisie in kennis gestel het van die dreigende gevaar."
Reaksie van Kekana-familie
Olivier het gesê die Kekana-gesin en die Kekana Amandebele-stam het hulleself formeel gedistansieer van een van die opstokers, Paul Masoma, se optrede.
Die Kekana Amandebele-stam en Paul Masoma is van die respondente in die hofbevel.
"Die Kekana-familie het Vrydag tydens 'n hoëprofielvergadering met die ANC, die metropolisie en ander rolspelers hulself formeel gedistansieer van die optrede van Paul Masoma," het Olivier verduidelik. "Hulle het dit duidelik gestel dat hy nie hulle of die Amandebele-stam verteenwoordig nie."
Die Kekana-familie het glo die polisie versoek om op te tree teen Masoma, aangesien daar reeds in 2014 strafregtelike aanklagtes teen hom aanhangig gemaak is. "Die polisie het egter nie twee jaar gelede ondersoek ingestel of hom in hegtenis geneem nie, en die Kekana-familie is nou van mening dat hulle goeie naam weens sy optrede deur die modder gesleep word."
Olivier het gesê daar was nog altyd 'n interdik in plek, maar dit is nie gepolisieer nie. "As tussen 400 en 500 grondbesetters huise gaan begin oprig, gaan die polisie verdere bystand benodig," het hy gesê.
Reaksie van die polisie
Kaptein Sarah Lesabane, woordvoerder van die polisie, het Saterdag aan Maroela Media gesê die polisie is steeds in die gebied en monitor die situasie. Sy kon nog nie bevestig dat polisiebeamptes vanoggend omstreeks 02:00 van rubberkoeëls gebruik moes maak om die betogers te laat verdaag nie. Sy het gesê die paaie in die gebied is tans oop vir motoriste.
Wanneer word hulle gevang,in tronk gegooi,sleutel weggooi en beboet deur hof vir skade? Hulle sal moet opdok en betaal. Hoe weet ons dis nie deel van EFF se strategie? Hulle wil mos vat met geweld. Shame,en dan word hulle betaal om dit te doen. ANC is slapgat om op te tree. Die betogers wil ANC dwing om te teken. Pasop,dis deel van hul strategie.
mens kan nie deur Hoofsenta beweeg nie. Robotte werk nie. sypaadjies onbegaanbaar. Hoof toegang roetes is lank nie meer toeganklik nie. Plunder, vernielsug, brand, plunder is aan die orde van die dag. Winkelsentrums is n "hijack zone" skole word geteiken en kinders word beroof. mense wat brand en plunder hul eie toekoms letterlik in die grond in. SAPS en beskerming is uit fokus. Ons land se verval. ekonomie en welstand is werklik tot kommer van almal se voortbestaan. waar kom die finansies verdaan? hoe herbou jy vertroue? hoe dwing jy respek af. wat verstaan die regering nie! al brand hul… Lees meer »
Dit is die begin van due griit land grab. Poliesie dien niks want anc is deel daarvan saam met eff
Soos Zimbabwe sal ons dieselfde pad stap. Ons sal gedwing word om onself en ons eiendom te beskerm, hoe kan net God ons lei.